Venemaa opositsioonipoliitik Aleksei Navalnõi võib veeta presidendivalimiste päeva trellide taga.
#000005
Parajasti hambaarsti juurest tulnud Navalnõi peeti neljapäeval Moskvas seitsme politseiniku poolt kinni ja viidi Jakimanka jaoskonda. Seal anti talle allkirjastamiseks protokoll, et tema vastu on algatatud menetlus seadusesätte alusel, mis puudutab avalike kogunemiste korraldamist puudutavate reeglite korduvat rikkumist. Süüdimõistmise korral saab opositsioonipoliitikut karistada 30-päevase vabadusekaotusega, vahendas Meduza.
#000006
Samal päeval peeti Šeremetjevo lennujaamas kinni Navalnõi kampaaniajuht Leonid Volkov, kes oli teel Ufaasse, et kohtuda seal valimiste boikoteerimise kampaania aktivistidega.
#000007
Süüdistused puudutavad 28. jaanuaril võimude loata toimunud meeleavaldusi, mis kutsusid üles kallutatuks peetud presidendivalimistel mitte osalema.
#000008
Navalnõid ennast ning tema kaasvõitlejaid on Vene võimud ka varem korduvalt kinni pidanud ja karistanud lühiajaliste vabadusekaotustega.
#000009
Navalnõile esitatud süüdistuse näol on tõenäoliselt tegu võimude plaaniga, kuidas valimiste boikoteerimist toetav ja meeleavaldusi korraldav opositsioonipoliitik ning tema lähimad liitlased valimispäeval ehk 18. märtsil tänavatelt eemal hoida.
#000010
Navalnõi kaebus Roskomnadzor vastu lükati tagasi, Youtube pole korraldusele veel allunud
#000011
Navalnõi avaldas veebruari alguses järjekordse võimuringkondade korruptsiooni paljastava video, milles seekord leidub viiteid ka teemale, mis puudutab Venemaa sekkumist USA presidendivalimistesse 2016. aastal. Navalnõi väitel kohtusid 2016. aasta augustis Norra ranniku lähedal luksusjahil selle omanik, oligarh Oleg Deripaska ja asepeaminister Sergei Prihhodko ning meeste aruteluteemaks oli väidetavalt Deripaska suhe Donald Trumpi kampaaniajuhiks olnud Paul Manafortiga ja viimase roll Kremli poolt korraldatud valimistesse sekkumise operatsioonis.
#000013
Lisaks USA valimistesse sekkumisele on video teemaks eelkõige väidetav ulatuslik korruptiivne käitumine ning video peategelasi naeruvääristav hoiak. Palju tähelepanu on video saanud juba kas või seetõttu, et opositsioonipoliitiku sõnul sai ta kohtumisest jahi pardal teada esialgu tänu nn eskorttüdrukule, kes oli oma reisist postitanud fotosid Instagrami-keskkonda.
#000014
Samas pole Vene võimud veel asunud blokeerima Youtube'i, kuigi viimane pole hoiatustest hoolimata veel Navalnõi materjali kustutanud. Väidetavalt soovib Google oodata ära Ust-Labinski kohtu ametliku otsuse. Eeldavatalt Deripaska kohtuvaidluse ka võidab ning seega võib Youtube asuda peagi blokeerima vähemalt Venemaa kasutajate ligipääsu nimetatud videole.
#000018
Navalnõi soovitab brittidel sümboolsete sammude asemel oligarhe pitsitada
#000019
Vene politsei pidas kinni Aleksei Navalnõi ja lasi ta peagi vabaks
#000023
Venemaal osales Navalnõi kokku kutsutud protestidel tuhandeid inimesi
#000026
Venemaa põhiseaduskohus ei võtnud Navalnõi kaebust arutusele
#000027
"Välisilm" tegi ülevaate presidendivalimisteks valmistuvast Venemaast
#000028
Rahvusringhäälingu arendusosakond otsib oma meeskonda frontend arendajat
#000038
Ingmar Jõela oma uuslavastusest: sobitumise teema on seal väga oluline
#000053
Narva jõelaevaga käivad piirivaateid nautimas nii turistid kui diplomaadid
#000057
Endla teater otsib lavastusse "Rocco ja tema vennad" noort osatäitjat
#000058
Haridusministeerium plaanib muuta kutsekoolis teise elukutse omandamise tasuliseks
#000061
Endine diplomaat: rootslased süüdistavad vägivallas poliitilist eliiti
#000062
EL-i välisministrid arutavad Kiievis Ukraina abistamist
#000063